
DR.30.9.2003 103 
 

pertimbangan sewajarnya dalam Rancangan Malaysia akan datang asalkan keperluan dan 
kemampuan kerajaan mencukupi. 

Tuan Yang di-Pertua, untuk makluman Ahli Yang Berhormat bagi Padang Terap 
mengenai kemudahan Hospital Padang Terap pula, Kementerian Kesihatan memang 
berusaha menyediakan perkhidmatan kepakaran kepada semua rakyat.  Bagaimanapun 
disebabkan kekurangan pakar yang dihadapi, Kementerian Kesihatan hanya dapat 
menempatkan pakar perubatan di beberapa hospital yang telah dikenal pasti.   

Di negeri Kedah, terdapat empat buah hospital pakar dan lima buah hospital tanpa 
pakar di mana perkhidmatan kepakaran ke hospital-hospital ini diberi melalui lawatan 
pakar perubatan.  Hospital Kuala Nerang adalah hospital tanpa pakar dan perkhidmatan 
kepakaran diberi melalui lawatan pakar-pakar daripada Hospital Alor Setar dan Hospital 
Sungai Petani.  Perkhidmatan kepakaran yang diberi secara lawatan adalah perubatan 
dalaman pediatrik,  psikiatri, ortopedik, oftalmologi  dan dermatologi.  Secara purata, 
lawatan pakar ke hospital tanpa pakar adalah sebanyak dua kali dalam sebulan. 

Kekerapan lawatan pakar dari berbagai-bagai bidang yang dirancang sepanjang 
tahun 2003 ke Hospital Kuala Nerang adalah mencukupi untuk keperluan pesakit.  
Bagaimanapun, lawatan pakar perubatan ke Hospital Kuala Nerang dari bulan Januari 
hingga Julai 2003 tidak dapat dilakukan secara regular.  Ini adalah disebabkan wabak 
SARS.  Namun begitu bagi kes-kes kritikal, pesakit akan dirujuk segera ke Hospital Alor 
Setar tanpa menunggu tarikh temu janji pakar perubatan.   

Tuan Yang di-Pertua, memang benar bilangan Pegawai Perubatan di Pejabat 
Kesihatan Daerah Padang Terap adalah empat orang tetapi pihak Kementerian Kesihatan 
Malaysia sedang berusaha untuk mengisi kekosongan tersebut.  Salah satu langkah yang 
diambil oleh pihak Kementerian Kesihatan Malaysia ialah menempatkan seorang pakar 
perubatan keluarga untuk meningkatkan tahap perkhidmatan yang disediakan.  Ahli Yang 
Berhormat bagi Bukit Mas pula memohon agar perkhidmatan dialisis disediakan di setiap 
daerah supaya pesakit tidak perlu mendapat rawatan di Miri, Brunei dan tempat-tempat 
lain yang memakan belanja yang agak tinggi.   

 Untuk makluman Yang Berhormat, dasar Kementerian Kesihatan adalah 
menyediakan unit hemodialisis di semua hospital-hospital. Untuk negeri Sarawak, Hospital 
Limbang, Hospital Marudi, Hospital Lawas, yang kesemuanya berada berdekatan dengan 
Miri dan Brunei, dijangka akan memperoleh unit hemodialisis pada akhir tahun 2003 ini, dan 
dijangka akan beroperasi pada awal tahun 2004.    

 Tuan Yang di-Pertua, Ahli Yang Berhormat bagi Tanjung Aru mencadangkan 
supaya dimansuhkan pungutan parking di Hospital Queen Elizabeth kerana kosnya lebih 
tinggi dari kos mendapat rawatan iaitu RM1 bagi pesakit, jadi ini adalah tidak adil kepada 
pesakit.   

Untuk makluman Ahli Yang Berhormat, kementerian telah berhubung dengan pihak Hospital 
Queen Elizabeth, Kota Kinabalu dan Bahagian Perolehan Dan Penswastaan untuk 
mendapatkan penjelasan tentang perkara ini.  Perkhidmatan meletak kereta di Hospital 
Queen Elizabeth telah diswastakan sejak 1 September 2003 melalui kontrak untuk tempoh 
selama 3 tahun.  Buat masa ini bayaran letak kereta dikenakan kepada semua yang 
menggunakan ruang untuk meletakkan kereta.  Mengenai cadangan memansuhkan 
bayaran kepada pesakit, cadangan tersebut perlu dikaji sebelum pihak kementerian 
mengambil tindakan selanjutnya. 

Ahli Yang Berhormat bagi Bukit Bintang telah mencadangkan agar Kementerian 
Kesihatan tidak melupakan wabak denggi dalam menangani wabak SARS. Terima kasih 
kepada Ahli Yang Berhormat kerana memberi peringatan.  Sebenarnya penyakit denggi 
tidak dilupakan dan ia merupakan penyakit bawaan vektor yang diberikan keutamaan 
paling tinggi.  Ini disebabkan biasanya berlaku di kawasan bandar yang mempunyai 
kepadatan penduduk yang lebih tinggi, ia boleh menyebabkan kematian dalam jangka 
masa yang agak singkat dan seperti penyakit lain yang disebabkan virus masih belum ada 
ubat khusus untuknya. 

  



pertimbangan sewajarnya dalam Rancangan Malaysia akan datang asalkan keperluan dan kemampuan kerajaan mencukupi. Tuan Yang di-Pertua, untuk makluman Ahli Yang Berhormat bagi Padang Terap mengenai kemudahan Hospital Padang Terap pula, Kementerian Kesihatan memang berusaha menyediakan perkhidmatan kepakaran kepada semua rakyat. Bagaimanapun disebabkan kekurangan pakar yang dihadapi, Kementerian Kesihatan hanya dapat menempatkan pakar perubatan di beberapa hospital yang telah dikenal pasti. Di negeri Kedah, terdapat empat buah hospital pakar dan lima buah hospital tanpa pakar di mana perkhidmatan kepakaran ke hospital-hospital ini diberi melalui lawatan pakar perubatan. Hospital Kuala Nerang adalah hospital tanpa pakar dan perkhidmatan kepakaran diberi melalui lawatan pakar-pakar daripada Hospital Alor Setar dan Hospital Sungai Petani. Perkhidmatan kepakaran yang diberi secara lawatan adalah perubatan dalaman pediatrik, psikiatri, ortopedik, oftalmologi dan dermatologi. Secara purata, lawatan pakar ke hospital tanpa pakar adalah sebanyak dua kali dalam sebulan. Kekerapan lawatan pakar dari berbagai-bagai bidang yang dirancang sepanjang tahun 2003 ke Hospital Kuala Nerang adalah mencukupi untuk keperluan pesakit. Bagaimanapun, lawatan pakar perubatan ke Hospital Kuala Nerang dari bulan Januari hingga Julai 2003 tidak dapat dilakukan secara regular. Ini adalah disebabkan wabak SARS. Namun begitu bagi kes-kes kritikal, pesakit akan dirujuk segera ke Hospital Alor Setar tanpa menunggu tarikh temu janji pakar perubatan. Tuan Yang di-Pertua, memang benar bilangan Pegawai Perubatan di Pejabat Kesihatan Daerah Padang Terap adalah empat orang tetapi pihak Kementerian Kesihatan Malaysia sedang berusaha untuk mengisi kekosongan tersebut. Salah satu langkah yang diambil oleh pihak Kementerian Kesihatan Malaysia ialah menempatkan seorang pakar perubatan keluarga untuk meningkatkan tahap perkhidmatan yang disediakan. Ahli Yang Berhormat bagi Bukit Mas pula memohon agar perkhidmatan dialisis disediakan di setiap daerah supaya pesakit tidak perlu mendapat rawatan di Miri, Brunei dan tempat-tempat lain yang memakan belanja yang agak tinggi. Untuk makluman Yang Berhormat, dasar Kementerian Kesihatan adalah menyediakan unit hemodialisis di semua hospital-hospital. Untuk negeri Sarawak, Hospital Limbang, Hospital Marudi, Hospital Lawas, yang kesemuanya berada berdekatan dengan Miri dan Brunei, dijangka akan memperoleh unit hemodialisis pada akhir tahun 2003 ini, dan dijangka akan beroperasi pada awal tahun 2004. Tuan Yang di-Pertua, Ahli Yang Berhormat bagi Tanjung Aru mencadangkan supaya dimansuhkan pungutan parking di Hospital Queen Elizabeth kerana kosnya lebih tinggi dari kos mendapat rawatan iaitu RM1 bagi pesakit, jadi ini adalah tidak adil kepada pesakit. Untuk makluman Ahli Yang Berhormat, kementerian telah berhubung dengan pihak Hospital Queen Elizabeth, Kota Kinabalu dan Bahagian Perolehan Dan Penswastaan untuk mendapatkan penjelasan tentang perkara ini. Perkhidmatan meletak kereta di Hospital Queen Elizabeth telah diswastakan sejak 1 September 2003 melalui kontrak untuk tempoh selama 3 tahun. Buat masa ini bayaran letak kereta dikenakan kepada semua yang menggunakan ruang untuk meletakkan kereta. Mengenai cadangan memansuhkan bayaran kepada pesakit, cadangan tersebut perlu dikaji sebelum pihak kementerian mengambil tindakan selanjutnya. Ahli Yang Berhormat bagi Bukit Bintang telah mencadangkan agar Kementerian Kesihatan tidak melupakan wabak denggi dalam menangani wabak SARS. Terima kasih kepada Ahli Yang Berhormat kerana memberi peringatan. Sebenarnya penyakit denggi tidak dilupakan dan ia merupakan penyakit bawaan vektor yang diberikan keutamaan paling tinggi. Ini disebabkan biasanya berlaku di kawasan bandar yang mempunyai kepadatan penduduk yang lebih tinggi, ia boleh menyebabkan kematian dalam jangka masa yang agak singkat dan seperti penyakit lain yang disebabkan virus masih belum ada ubat khusus untuknya.